ดีเดย์ MSCI เพิ่มน้ำหนักหุ้นไทย 2% จับตา KBANK วิ่งรับรีเทิร์น
MSCI ปรับเพิ่มน้ำหนักหุ้นไทยพรุ่งนี้ จับตา KBANK วิ่งคึกรับกลับเข้าคำนวณรอบใหม่ รวมถึง JMT-BH หลังถูกปรับเพิ่มน้ำหนักในรอบนี้
MSCI ปรับเพิ่มน้ำหนักหุ้นไทยพรุ่งนี้ จับตา KBANK วิ่งคึกรับกลับเข้าคำนวณรอบใหม่ รวมถึง JMT-BH หลังถูกปรับเพิ่มน้ำหนักในรอบนี้
31 ส.ค. 2565

ผู้สื่อข่าวรายงานว่า ตลาดหุ้นไทยได้รับการปรับน้ำหนักขึ้น 0.03% เป็น 2.01% เงินไหลเข้าประมาณ 3,500 ล้านบาท โดยหุ้น MSCI Global Standard รอบนี้มีหุ้นเข้าใหม่ ได้แก่ ธนาคารกสิกรไทย จำกัด (มหาชน) หรือ KBANK คาดเม็ดเงินไหลเข้าลงทุนจากกองทุน PASSIVE FUND ราว 142 ล้านเหรียญฯ หรือประมาณ 5 พันล้านบาท คิดเป็น 3 เท่าของมูลค่าการซื้อขายเฉลี่ยต่อวัน
พร้อมกันนี้มีการปรับเพิ่มน้ำหนักหุ้นไทย 2 บริษัท ได้แก่ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT และ บริษัท โรงพยาบาลบำรุงราษฎร์ จำกัด (มหาชน) หรือ BH
ขณะที่ลดน้ำหนักหุ้นไทย 5 บริษัท ได้แก่ บริษัท กรุงเทพดุสิตเวชการ จำกัด(มหาชน) หรือ BDMS, บริษัท ซีพี ออลล์ จำกัด (มหาชน) หรือ CPALL, บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท เซ็นทรัลพัฒนา จำกัด (มหาชน) หรือ CPN และ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM